cyanic-selkie/wikianc huggingface dataset:
Վարազդատ Մնացականյան
Կենսագրություն
1945 թվականին Մնացականյանը զորացրվել է բանակից և ընդունվել Երևանի պետական համալսարանի բանասիրական ֆակուլտետը, միևնույն ժամանակ աշխատել է մայրաքաղաքի Գրիբոյեդովի անվան միջնակարգ դպրոցում, որպես հայոց լեզվի և գրականության ուսուցիչ։ 1949 թվականին ավարտել է Երևանի պետական համալսարանը, նշանակվել Աշտարակի շրջանի Ուջան գյուղի դպրոցի տնօրեն և հայոց լեզվի ու գրականության ուսուցիչ։ 1951 թվականին տեղափոխվել է Հոկտեմբերյանի շրջան և աշխատելՆոր Արտագերսի, Նալբանդյանի, Մեծամորի, քաղաքի № 2 դպրոցներում։ Դպրոցի ուսումնադաստիարակչական աշխատանքները կազմակերպելու համար Մնացականյանը պարգևատրվել է «Աշխատանքային արիության համար» մեդալով ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:«Աշխատանքային արիության համար» մեդալով պարգևատրվածներ Կատեգորիա:ԽՄԿԿ անդամներ
Ապրիլի 25 (ֆուտբոլային ակումբ)
«Ապրիլի 25 սպորտային ակումբ» (հանգուլ՝ 4.25체육단, հանչա՝ 4.25體育團, հայտնի նաև որպես 4.25, Ապրիլի քսանհինգ), հյուսիսկորեական պրոֆեսիոնալ ֆուտբոլային ակումբ, տեղակայված է երկրի մայրաքաղաք Փհենյանում։ Հանդիսանում է Հյուսիսային Կորեայի առաջատար ֆուտբոլային ակումբներից մեկը, որը շահել է երկրի գավաթը 10 անգամ։
Ակումբը պատկանում է Կորեայի ժողովրդական բանակին, իսկ անվանումը բխում է բանակի հիմնադրման օրվանից։
Նվաճումներ
Կատեգորիա:Հյուսիսային Կորեայի ֆուտբոլային ակումբներ Կատեգորիա:Հյուսիսային Կորեա Կատեգորիա:1949 հիմնադրումներ Հյուսիսային Կորեայում Կատեգորիա:1949 հիմնադրված ֆուտբոլային ակումբներ
Լիզյո 3 (կանտոն)
Լիզյո 3 (Lisieux 3e Canton), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Լիզյո օկրուգի մեջ։ Համաձայն 2006 թվականի մարդահամարի կանտոնի բնակչությունը 12851 մարդ էր։ Կանտոնի համարը 1449 է։ Կանտոնում կա 13 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
Նաուեն
Նաուեն (Nauen), քաղաք է Գերմանիայում, Բրանդենբուրգ երկրամասում։ Բնակչությունը 16 684 է, զբաղեցնում է 266,77 ք/կմ տարածք։
Պատմություն
Նաուենն առաջին անգամ հիշատակվել է 1186 թվականին Բրանդենբուրգի եպիսկոպոս Բալդերամի գրություններում։ Ըստ վարկածներից մեկի՝ քաղաքն իր անունը ստացել է այդ վայրում բնակություն հաստատած ընտանիքի ազգանունից։ 1302 թվականին կառուցվել է Նաուենի քաղաքապետարանը (ռատուշա), իսկ 1317 թվականին մարկկոմս Վալդեմարը քաղաքին շուկայական առևտրի իրավունք է տվել։ Միջին դարերում քաղաքում բնակություն են հաստատել հրեաներ, իսկ 1800 թվականին սինագոգ է բացվել։
1414 թվականին Նաուենում խոշոր հրդեհ է բռնկվել Դիտրիխ ֆոն Կվիտցովի գործողությունների հետևանքով, իսկ 1631 թվականին ավերվել է Տիլլիի զորքերի կողմից։ 1675 թվականին քաղաքի մատույցներում ճակատամարտ է տեղի ունեցել բրանդենբուրգյան և շվեդական զորքերի միջև, որն ավարտվել է բրանդենբուրգցիների հաղթանակով։
1816 թվականին ձևավորվել է Օստհաֆելլանդի շրջանը, որի կենտրոնը 1826 թ. դարձել է Նաուենը։ Այդ կարգավիճակում քաղաքը մնացել է մինչև 1993 թվականը։ 1846 թվականին Նաուենով անց է կացվել Բեռլին-Համբուրգ երկաթուղին։
1865-1930 թվականներին քաղաքում բազմաթիվ խոշոր նախագծեր են իրականցվել։ Կառուցվել են դպրոց, շաքարի գործարան, նոր քաղաքապետարան, հիվանդանոց։
1912 թվականին Նաուենն էլեկտրաֆիկացվել է, իսկ 1930 թվականին քաղաքի կենտրոնում ջրահեռացման համակարգ է անցկացվել։
1994 թվականի հունվարի 7-ին քաղաքի զինանշան է հաստավել կապույտ կարպ ձուկն արծաթագույն ֆոնին ։
Բնակչություն
Մանրամասն տվյալների բնակչության մասին կարելի է գտնել Wikimedia Commons-ում
Ծանոթագրություններ
Կատեգորիա:Գերմանիայի քաղաքներ
Ծովային կաթնասուններ
Ծովային կաթնասուններ, կաթնասուններ, որոնք միջավայրի պայմաններին օրգանիզմների և նրանց օրգանների կառուցվածքի ու գործունեության հարմարվելու գործընթացների ավարտից հետո ադապտացվել են ջրային էկոհամակարգերի (ծովեր, օվկիանոսներ) կենսապայմաններին։ Ծովային կաթնասունների ենթադասին են պատկանում այնպիսի կենդանատեսակներ, ինչպիսիք են մաշկոտանիները, կետերը, լամանտինները, դյուգոնգները, կալանները և բևեռային արջերը։ Ծովային կաթնասունները չեն զբաղեցնում ընդհանուր հատկություններով և հատկանիշներով միավորվող դիսկրետային օբյեկտներ տաքսոն, փոխարենը՝ բազմապիսի կապեր ունեն կոնվերգենտ էվոլյուցիայի հետ։ Մեկ ընդհանուր տաքսոնի մեջ չմիավորվելու հանգամանքը մեծապես պայմանավորված է նրանով, որ ծովային կաթնասունների մեծ մասը չունեն ընդհանուր նախնիններ։ Նրանց միավորում է նաև համընդհանուր սննդառության համակարգն ու սննդահայթայթման վարքը, որն էլ սերտորեն կապված է օվկիանոսի և ծովերի բուսակենդանական բազմազանության հետ։
Ծովային կաթնասունների տեսակներն ունեն ջրային կենսակերպի հարմարվողականության տարբեր մակարդակներ։ Որոշ կետանմաններ ու մաշկոտանիներ ամբողջովին ադապտացվել են ծովային կենսապայմաններին՝ դառնալով ջրային համակարգերի կարկառուն ներկայացուցիչներ։ Փոկերն ու ծովառյուծները կիսածովային կաթնասուններ են․ նրանք օրվա մեծ մասն անցկացնում են ջրում, սակայն իրենց կենսագործունեության մաս կազմող շատ կարևոր պայմաններ՝ այդ թվում կենսական նշանակության սննդառության, բազմացման և մաշկափոխանակության գործընթացները, կապված են ցամաքի հետ։ Ի տարբերություն այս տեսակներին՝ ծովային ջրասամույրներն ու բևեռային արջերը շատ ավելի հաճախ հանդիպում են ցամաքում, քան ջրում։ Տարբեր է նաև ծովային կաթնասունների սնդդատության համակարգը։ Նրանց մի մասը սնվում է զուպլանկտոնով, իսկ մյուս մասը՝ զանազան ձկներով, կաղամարներով, խեցգետիններով, օվկիանոսային բուսականությամբ և որոշ դեպքերում նաև այլ տեսակի կաթնասուններով։ Թեև ծովային կաթնասունների տեսակային բազմազանությունն այնքան էլ ընդարձակ չէ, այնուամենայնիվ նրանք մեծ դերակատարություն ունեն տարբեր էկոհամակարգերի, հատկապես՝ ծովային էկոլոգիական համակարգերի պահպանման և բնականոն գործընթացների կարգավորման գործում։ Արդյունքում՝ ծովային կաթնասունների առանձին տեսակների 23 %-ը հայտնվել է վերացման եզրին։
Ծովային կաթնասուններն առաջին հերթին ոչնչացվում են տեղացի բնիկ ժողովուրդների կողմից՝ սնունդ և այլ ռեսուրսներ ստանալու նպատակով։ Շատ ժամանակ վերջիններս օգտագործվում էին առևտրա-արդյունաբերական նկատառումներով, ինչն էլ հանգեցնրեց է պոպուլյացիաներում տեսակների թվի կտրուկ անկմանը։ Մարդու կենսագործունեության, հատկապես՝ կենցաղային որսագողության ազդեցությամբ է պայմանավորված ջովային երկու կաթնասունների՝ ստելլերյան ծովակովի և կարիբյան փոկի իսպառ ոչնչացված լինելու փաստը։ Առևտրային որսի արդյունքում այնպիսի տեսակներ, ինչպիսիք են մոխրագույն կետն ու հյուսիսային ծովափիղը, հայտնվել են վերացման եզրին։ Ծովային կաթնասուններին սպառնացող լուրջ վտանգ է նաև ձկնորսությունը։ Շատ հաճախ ծովային կաթնասունները խճճվում են ձկնորսների ցանցերում և ապա խեղդվում կամ սովից սատկում։ Շատ հաճախ ծովային կաթնասունների համար վտանգ է հանդիսանում նաև օվկիանոսային երթևեկությունը։ Բնական միջավայրի դեգրադացիան սպառնում է ծովային կաթնասուններին ևս․ այս ենթադասի ներկայացուցիչների գոյությանը սպառնացող կարևոր խնդիրներից է միջտեսակային և ներտեսակային գոյության կռիվը և միջավայրի աղտոտումը։ Արտաքին գործոնների ներգործմամբ ջրային ավազանի աղտոտումը կարող է բացասաբար անդրադառնալ ինչպես ծովային կենսաբազմազանության, այնպես էլ գլոբալ տաքացման վտանգի տակ գտնվող արկտիկական միջավայրի վրա։
Տեսակային դասակարգում
Ներկայումս մեզ հայտնի են ծովային կաթնասունների շուրջ 128 տեսակներ, որոնք պայմանականորեն բաժանվում են հետևյալ խմբերի ․
Էվոլյուցիա
Ծովային կաթնասունների ենթադասը ներկայացված է 129 տեսակներով, որոնք իրենց գոյության համար ապավինում են օվկիանոսին և նրա մաս կազմվող ջրատարածություններին ։ Նրանք հստակորեն միավորված չեն առանձին տաքսոնի մեջ, սակայն ունեն պոլիֆիլիական կապեր։ Այս համախմբի կաթնասուններին միավորում է ընդհանուր սննդառության համակարգը, որը սերտորեն կապված է ծովային միջավայրի կենսաբազմազանության հետ ։ Ծովային կենսապայմաններից կախվածության մակարդակը կենդանիների տարբեր տեսակների մոտ զգալիորեն տարբերվում է։ Օրինակ՝ դելֆինների ու մյուս կետանմանների կյանքն ամբողջովին անց է կացվում ծովային միջավայրում և հենց այստեղ էլ ընթանում են վերջիններիս կենսական բոլոր գործընթացները՝ շնչառությունը, սննդառությունը, մաշկափոխանակությունը, աճը, զարգացումը, բազմացումը և այլն։ Այնուամենայնիվ, նույնիսկ ջրային կենսակերպին ամենից շատ ադապտացված կաթնասունները, ժամանակ առ ժամանակ դուրս են գալիս ցամաք՝ մթնոլորտից վերցնելով որոշակի քանակությամբ թթվածին։ Այդ թթվածինը կենսական անհրաժեշտություն է վերջիններիս շնչառության գործընթացի լիարժեք իրականացման համար։ Նույն կերպ սպիտակ արջերն էվոլյուցիայի արդյունքում վերածվել են օվկիանոսային կյանքին մասնակցող ցամաքաբնակների ։ Նրանց կենսական գործընթացները տեղի են ունենում բացառապես ցամաքում, սակայն լողալու կարողությունն ու ջրի տակ սուզվելու ընդունակությունը օգնում է վերջիններիս կերի հայթայթման գործում։
Կետանմանները ծովային կենսակերպին ադապտացվել են շուրջ 50 միլիոն տարի առաջ ։ Մոլեկուլային և մորֆոլոգիական հետազոտությունները ցույց են տալիս, որ ծովային կաթնասունների մեծ մասը պատկանում է երկսմբակավորների կարգին։ Կճղակավորների լատիներեն անվանման (Cetartiodactyla) համար հիմք է ծառայել այն հանգամանքը, որ նրանք էվոլյուցիայի արդյունքում առաջացել են կետերից։ Այսպիսով՝ Cetartiodactyla տերմինն առաջացել է Cetacea (կետանմաններ) և Artiodactyla (երկսմբակավորներ) արմատների միավորումից։ Միևնույն ճշգրտությամբ ապացուցված է, որ կետանմանների և դելֆինների ամենամոտ ցամաքաբնակ ազգականը սովորական գետաձին (Hippopotamus amphibius) է։
Մեզանից մոտ 40 միլիոն տարի առաջ ջրային միջավայրին հարմարվում են ծովակովերը։ Գիտությանը հայտնի առաջին ծովակովերն ապրել են երկրի զարգացման կայնոզոյան դարաշրջանի առաջին էտապի՝ պալեոգենի էոցեն երկրաբանական շրջափուլում։ Էոցենի ավարտին ծովակովերի մորֆոլոգիական հատկանիշներն արդեն զգալիորեն դիվերսիֆիկացված էին։ Այս տեսակի ներկայացուցիչները էվոլյուցիայի ընթացքում արագորեն կարողանում են տարածվել գետերի, լճերի և ծովերի ջրերում։ Երկիր մոլորակի վրա մեզ հայտնի ամենավաղ բնակված ծովակովը, որը և կարգի ամենաամենապարզագույն ներկայացուցիչն է է, եղել է Prorastomus sirenoides-ը։ Նրա մնացորդները հայտնաբերվել են Ճամայկայի ափերի մոտ։ Prorastomus sirenoides-ը եղել է 1,5 մետր երկարությամբ պարզագույն կառուցվածքով կաթնասուն։ Չնայած այն հանգամանքին, որ ժամանակակից ծովակովերն ամբողջովին ջրաբնակ են, այնուամենայնիվ այս տեսակի գանգի հետազոտություններից կարելի է դատել, որ վերջիններս օրվա մեծ մասն անցկացրել են ցամաքում։ Այս կարգի մյուս երկու հնագույն ներկայացուցիչներն են Prorastomidae-ն և Protosiren-ը։ Մերօրյա ֆիզիոլոգիական կառուցվածքով ծովակովերի նախնիններն ի հայտ են եկել էոցենի ավարտին։ Ի տարբերություն իրենց նախնինների՝ ներկայիս ծովակովերն լիովին ջովային են։
Էոցենի ժամանակաշրջանում մաշկոտանիները բաժանված էին 50 առանձին տեսակների։ Երկրային կաթնասունների հետ նրանց էվոլյուցիոն կապն անհայտ էր մինչև 2007 թվականը՝ նախքան Կանադայի Նունավուտ երկրամասի միոցենյան հանքավայրերից մեկում Puijila darwini-ի հայտնաբերումը։ Պույիլան, ինչպես և ժամանակակից ջրասամույրները, ունեցել են երկար պոչ, կարճ ոտքեր և թաղանթավոր ետին վերջույթներ։ Ականջավոր փոկերն ու ծովառյուծները ներկայացված են եղել 28 տեսակներով։ Իրական փոկերը
Ծանոթագրություններ
Կատեգորիա:Կաթնասուններ Կատեգորիա:Ծովային կաթնասուններ
Լեոնորա Միանո
Լեոնորա Միանո (Léonora Miano, ), կամերունցի գրող։ Գրում է ֆրանսերեն։
Կենսագրություն
Լեոնորա Միանոն ծնվել է Կամերունի Դուալա քաղաքում։ 1991 թվականից տեղափոխվել է Ֆրանսիա, Վալանսենում և Նանտերում ուսանել է ամերիկյան գրականություն։ 2012 թվականից Միչիգանի համալսարանի հրավիրյալ դասախոս է։
Նա քննադատել է իր Dark Heart of the Night (Գիշերվա սև սիրտը) առաջին վեպի անգլերեն թարգմանությանն ավելացրած նախաբանը՝ այն համարելով սուտ ։ 2012 թվականին հարավաֆրիկացի լրագրող և գրող Զուկիսվա Ուաները Dark Heart of the Night ստեղծագործությունը կարդալուց հետո Միանոյին համարել է իր համար 5 լավագույն աֆրիկացի գրողներից մեկը՝ նրա աշխատանքին տալով գերազանց գնահատական ։
Լեոնորա Միանոնի գրքերը թարգմանվել են անգլերեն, գերմաներեն, իտալերեն, հոլանդերեն, շվեդերեն և այլ լեզուներով։
Արտաքին հղումներ
Կատեգորիա:Կամերունցի գրողներ Կատեգորիա:Ֆեմինա մրցանակի դափնեկիրներ
Աբգար Ե
Աբգար Ե Ուքքամա, Օսրոյենեի թագավոր (մ.թ.ա. 4 - մ.թ. 7, մ.թ. 13-50), Օսրոյենեի Մանու Գ Սափուլ թագավորի որդին, ըստ Մովսես Խորենացու հաջորդել է հորը՝ Արշամ Արշակունուն։ Հայոց թագուհի Ավդե Արշակունու եղբայրը և Հեղինե թագուհու ամուսինը, Աբգար Զ-ի հայրը։ Ըստ ավանդության՝ ընդունել է քրիստոնեություն, դրանով դառնալով 1-ին դարի անդրանիկ քրիստոնյա թագավորը։ Հայ առաքելական եկեղեցու տոնելի սուրբ է։ Ըստ Մովսես Խորենացու «Հայոց պատմության», եղել է Հայոց թագավոր ։ Աբգար Ե-ն եղել է Հռոմեական կայսրության դաշնակիցը ։
Քրիստոնեության ընդունումը
Մովսես Խորենացին պատմում է, որ Աբգար Ե-ն, «լսելով Փրկչի սքանչելագործությունների համբավը և հավատալով, որ դրանք մարդու զորություններ չեն, այլ Աստծու», իր բանբերների միջոցով թուղթ՝ նամակ-խնդրագիր է ուղարկում Երուսաղեմ՝ Փրկչին, որպեսզի նա գա և բժշկի իրեն, որովհետև նրա մարմինն ապականված էր չարաչար ցավերով՝ բորոտությամբ։ Աբգարը արժանանում է Փրկչի պատասխանին, որտեղ ասվում է, որ Փրկիչը կուղարկի իր աշակերտներից մեկին, որը կգա, «կբժշկի և կյանք կշնորհի քեզ և քեզ հետ եղողներին»։ Փրկչի համբարձվելուց հետո Թովմաս առաքյալը Եդեսիա է ուղարկում Թադեոս առաքյալին, որը բուժում է Աբգարին, քաղաքի բոլոր հիվանդներին ու ախտավորներին, քարոզում Ավետարանը և Եդեսիայի եպիսկոպոս կարգում Ադդե անունով մետաքսագործին, ապա մեկնում, ըստ Մովսես Խորենացու, Աբգարի քեռորդու՝ Հայոց Սանատրուկ թագավորի արքունիք։ Աբգարը դարձի գալով նամակներ (թղթեր) է հղում Հռոմի Տիբերիոս կայսրին, Ասորեստանի Ներսեհ թագավորին, Պարսից Արտաշիր թագավորին, «որպեսզի նրանք ևս ընդունեն Հիսուս Քրիստոսին՝ որպես Աստծո Որդու և Փրկչի»։
Աբգարի մասին եղած առասպելի օբյեկտիվ վերլուծությամբ հաստատված է, որ Եդեսիայի նշանավոր տիրակալը, որ քրիստոնեություն ընդունեց, Աբգար Թ-ն է, ով ապրել է 2-րդ դարի վերջերին, իսկ առասպելը՝ պատմական իրական դեպքը ետ է տարել մինչև մեր թվարկության սկիզբը և վերագրել մեկ այլ արքայի՝ Քրիստոսին ժամանակակից Աբգար Ե-ին ։
Տես նաև
Կատեգորիա:Անձինք թղթադրամների վրա Կատեգորիա:Օսրոյենեի թագավորներ Կատեգորիա:Օսրոյենե
568
Մահեր
Կատեգորիա:568 Կատեգորիա:Տարեթվեր
Անտոնիո Սենի
Անտոնիո Սենի (Antonio Segni, ), իտալացի պետական գործիչ և քաղաքական գործիչ, 1962-1964 թվականներին Իտալիայի նախագահ, ցմահ սենատոր։
Լինելով կենտրոնամետ Քրիստոնեական ժողովրդավարության անդամ՝ Սենիին Իտալիայի հետպատերազմյան շրջանում զբաղեցրել է բազմաթիվ նշանավոր պաշտոններ՝ զբաղեցնելով արտաքին գործերի, ներքին գործերի, պաշտպանության, գյուղատնտեսության նախարարի պաշտոնները։ Եղել է առաջին Սարդինացին, ով երբևէ դարձել է պետության և կառավարության ղեկավար։ Բացի այդ, հանրապետության պատմության մեջ երկրորդ ամենակարճ ղեկավարած նախագահն է և առաջինը, որը հրաժարական է տվել հիվանդության պատճառով ։
Կենսագրություն
Ծնվել է 1891 թվականի փետրվարի 2-ին Սասսարի քաղաքում։ Ստացել է իրավաբանի կրթություն։ Եղել է Քրիստոնեա-դեմոկրատական կուսակցության հիմնադիրներից մեկը, պատկանել է նրա աջ թևին։
1944-1946 թվականներին ծառայել է որպես փոխնախարար, իսկ 1946-1951 թվականներին՝ Իտալիայի գյուղատնտեսության նախարար։ Սենին եղել է Իտալիայում գյուղացիական շարժման նախաձեռնած ագրարային բարեփոխումների հեղինակներից մեկը։ 1955 թվականի հուլիսից մինչև 1957 թվականի մայիս և 1959 թվականի փետրվարից մինչև 1960 թվականի փետրվար՝ եղել է վարչապետ։ 1960-1962 թվականներին՝ արտաքին գործերի նախարար։ 1962 թվականի մայիսի 6-ին քվեարկության 9-րդ փուլում ընտրվել է որպես Իտալիայի նախագահ ։
Պետիցիա
Պետիցիա (petitio), գրավոր ձևով պետական իշխանության կամ տեղական կառավարման մարմիններին ուղղված անհատական կամ կոլեկտիվ խնդրանք։ Խոսակցական լեզվում պետիցիա կամ հանրագիր ասելով հասկանում ենք մի խումբ անձանց կողմից ստորագրված փաստաթուղթ, որն ուղղված է պետական իշխանության կամ տեղական ինքնակառավարման մարմիններին։ Կարող է արտահայտվել թե' գրավոր, թե' բանավոր ձևով, ուղարկվել նաև էլեկտրոնային եղանակով։
Անտոնիո Սենի
Կենսագրություն
1962 թվականի մայիսի 11-ից մինչև 1964 թվականի դեկտեմբերի 6-ը՝ եղել է Իտալիայի Հանրապետության նախագահը։
Պետիցիա
Որոշ երկրներում պետիցիան կարող է տալ ոչ միայն քաղաքացին, այլ նաև յուրաքանչյուր անձը (ինչպես անհատականորեն, այդպես էլ այլ անձանց հետ)։ Պետիցիա տալու իրավունքը կարող է սահմանափակված լինել քաղաքացիաների որոշ կատեգորիաների համար (օրինակ, զինծառայողների համար Իսպանիայում)։
Անտոնիո Սենի
Կենսագրություն
Պաշտպանել է Իտալիայի և ՆԱՏՕ-ի միջև քաղաքական և ռազմական կապերի ամրապնդումը և թերահավատորեն է վերաբերվել սոցիալիստների հետ ձախակենտրոն դաշինքներին։ Թոշակի Է անցել հիվանդության պատճառով։
Պետիցիա
Պատմություն
Կայսերական Չինաստանում հանրագրերը միշտ ուղարկվում էին Փոխանցման ընկերություն (通政司), որտեղ դատական քարտուղարները հանրագրերը բարձրաձայն կարդում էին Չինաստանի կայսեր առաջ Պետիցիաներ կարող էր ուղարկել ցանկացած ոք` գիտնականներից մինչև հասարակ ֆերերները, չնայած խնդրագրերը կայսեր առաջ ընթերցվում էին միայն այն ժամանակ, երբ բավարար չափով հիմնավորում էին պարունակում այս կամ այն պաշտոնյային պաշտոնից հեռացնելու համար ։ Երբ ներկայացվում էր խնդրագիրը, նրա մի օրինակ ուղարկում էին Գերակշռող քարտուղարների գրասենյակ` մինչ բնօրինակը կայսերն ուղարկելը ։
Անտոնիո Սենի
Կենսագրություն
1964 թվականի դեկտեմբերի 6-ից՝ ցմահ սենատոր է։
Մահացել է 1972 թվականի դեկտեմբերի 1-ին Հռոմում։
Ծանոթագրություններ
Կատեգորիա:Իտալիայի նախագահներ Կատեգորիա:Իտալիայի վարչապետներ Կատեգորիա:Իտալիայի քաղաքական գործիչներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իտալացի հակակոմունիստներ Կատեգորիա:Իտալիայի պետական գործիչներ Կատեգորիա:Իտալացի դիվանագետներ
Պետիցիա
Ժամանակակից կիրառություն
Ներկայումս ԱՄՆ-ում պետիցիաները կիրառվում են հանրային պաշտոն զբաղեցնող անձանց կողմից։ Մինչ որպես թեկնածու գրանցվելը, անձը պետք է հավաքի ընտրական իրավունք ունեցող անձանց որոշակի թվով ստորագրություններ։ 2003 թվականին Կալիֆոռնիայում տեղի ունեցավ վերաքվեարկություն, որը հանգեցրեց կառավարիչ Գրեյ Դեվիսի հետկանչին ու Առնոլդ Շվարցենեգերի ընտրությանը։ Այս գործընթացը սկսվեց, երբ ներկայացուցիչների պալատի անդամ Դարրել Իսսան միլիոնավոր դոլարներ վճարեց իր օգտին ստորագրություններ հավաքելու համար։
Հանրագրերի օրինակ էին նաև Հարավաֆրիկյան Հանրապետության կառավարության կողմից բանտարկված Նելսոն Մանդելային ազատելու համար ներկայացված խնդրագրերը։ Թեև դրանք իրավական նշանակություն չունեցան, բայց միլիոնավոր մարդկանց ստորագրությունները բարոյական ճնշում գործադրեցին, ինչը նպաստեց Մանդելայի ազատմանը։ Ոչ կառավարական այնպիսի կազմակերպություններ, որոնցից էր Amnesty International-ը, հաճախ օգտագործում են հանրագրերը բարոյական ճնշում գործադրելու համար։ Այլ կազմակերպություններ հանրագրերն օգտագործում են առանձին որոշումներ բեկանելու համար ։ Հանրագրի նոր ձև է ինտերնետային հանրագիրը, որը 21-րդ դարում օր օրի ավելի տարածված է դառնում։ Change.org կայքը ամենահայտնին է այս բնագավառում` ավելի քան 50 միլիոն գրանցված օգտատերերով։ Սոցմշակութային հոգեբան Չանայի վերջին հետազոտությունը բացահայտել է նաև հանրագրերի հոգեբանական դրական նշանակությունը մարդկանց համար
Ֆրանսիա, Գերմանիա
Ներկայումս քաղաքացիների հանրագրերի հետ աշխատելու մի քանի եղանակներ են մշակվել։ Գերմանիայի Բունդեսրատում հանրագրերի քննարկմամբ և համապատասխան որոշման ընդունմամբ զբաղվում է հատուկ հանձնաժողով։ Ֆրանսիայում էլ այս հարցով զբաղվում է խորհրդարանի ստորին պալատի հատուկ կոմիտեն, որն էլ արդեն համապատասխան որոշում է ընդունում և պետիցիան ուղարկում որոշումն ընդունած նախարարին համապատասխան հանձնաժողով։
Պետիցիան Հայաստանում
2015 թվականի փոփոխություններով Հայաստանի Սահմանադրության 53-րդ հոդվածի համաձայն` յուրաքանչյուր ոք ունի անհատապես կամ այլոց հետ մեկտեղ պետական և տեղական ինքնակառավարման մարմիններին ու պաշտոնատար անձանց հանրագիր ներկայացնելու և ողջամիտ ժամկետում պատշաճ պատասխան ստանալու իրավունք։ Մանրամասները սահմանվում են օրենքով։
Արտաքին հղումներ
Կատեգորիա:Մարդու իրավունքներ Կատեգորիա:Իրավաբանական փաստաթղթեր Կատեգորիա:Սահմանադրական իրավունք Կատեգորիա:Բողոքի ձևեր
Work (երգ, Իգի Ազալիա)
«Work» (Աշխատանք), ավստրալիացի ռեփեր Իգի Ազալիայի երգն է։ Այն թողարկվել է 2013 թվականի մարտի 13-ին որպես նրա «The New Classic» (2014) դեբյուտային ստուդիական ալբոմի գլխավոր սինգլ։ Երգը գրվել է Իգի Ազալիայի, The Invisible Men-ի, Տրոկոն Մարկուս Ռոբերտսի և Նատալի Սիմսի կողմից։ Երգի պրոդյուսերներն են The Invisible Men-ը և 1st Down of FKi-ը։ «Work»-ը սնեպ-թրեպ երգ է, որը իր բովանդակությամբ Իգիի կյանքի պատմության մասին է։
Իր թողարկումից հետո, երգը արժանացել է տարբեր կարծիքների երաժշտական քննադատների կողմից, ովքեր գնահատել են երգի բառերը և Իգիի վոկալի մատուցումը։ Կոմերցիոն առումով երգը ունեցել է չափավոր հաջողություններ։ Այն հասել է 17-րդ հորիզոնականը Մեծ Բրիտանիայի սինգլների հիթ շքերթում և 54-րդ հորիզոնականը Միացյալ Նահանգների Billboard Hot 100 հիթ շքերթում։ Երգը նաև ընդգրկվել է Մեծ Բրիտանիայի UK R&B Charts-ում և Միացյալ Նահանգների Billboard Hot Dance Club Songs հիթ շքերթի թոփ 10-ում։
Երգի տեսահոլովակը, որը նկարահանվել է ֆրանսիական Jonas & Francois ռեժիսորական թիմի կողմից, ներկայացվել է 2013 թվականի մարտի 13-ին։ Ներշնչված մի քանի ֆիլմերից, տեսահոլովակը ներկայացնում է Իգիի կյանքի ճանապարհորդությունը դեպի Հոլիվուդի փողոցներ։ Քննադատները բարձր են գնահատել տեսահոլովակի պատմությունը և նորաձևությունը, ինչպես նաև Իգիի պարային ունակությունները։ Տեսահոլովակը ավելի մեծ ճանաչում է ձեռք բերել MTV VMA-ում և UK Music Video մրցանակաբաշխությունների անվանակարգերից մեկում ներկայացվելուց հետո։ 2013-ին Իգին երգը կենդանի կատարել է մի քանի միջոցառումների ժամանակ, ինչպես նաև բրիտանացի երգչուհի Ռիտա Օրայի շրջագայությունների բացման ժամանակ։ 2014-ին նա կատարել է երգը Jimmy Kimmel Live! հեռուստածրագրի շրջանակներում և իր «The New Classic» ալբոմի շրջագայությունների ժամանակ։
Նախապատմություն և թողարկում
Իգի Ազալիան երգը համատեղ գրել է Տրոկոն Մարկուս Ռոբերտսի, Նատալի Սիմսի և The Invisible Men-ի հետ, ով վերջինս նաև երգի պրոդյուսերն է 1st Down of FKi-ի հետ։ Իգին իր վոկալը երգի համար ձայնագրել է Rockfield և Monnow Valley ձայնագրման ստուդիաներում։ Ձայնագրման աշխատանքներից հետո տարբեր հարցազրույցներում Իգին նշել է երգը հասել է իր նպատակին և սա այն երգն է որով նա ամենաշատն է հպարտ ։ Նա նաև նշել է որ իր ընկերներից շատերը առաջին անգամ երգը լսելուց հետո արտասվել են քանի որ այն ճիշտ իր կյանքի պատմությունն է ։ Chicago Sun-Times-ի հետ հարցազրույցում Իգին խոստովանել է որ «Work» և «Rolex» երգերը իր դեբյուտային ալբոմի ամենա անձնական երգերն են ։
2013 թվականի հունվարի 28-ին Իգին առաջին անգամ երգը կատարում է բրիտանացի երգչուհի Ռիտա Օրայի շրջագայություններից մեկի բացման ժամանակ Մանչեստրում ։ Փետրվարի 11-ին կայանում է երգի պրեմիերան բրիտանական BBC Radio 1Xtra ռադիոկայանի եթերում, որից հետո Իգին գրում է իր Թվիթթերի էջում․ «Շնորհակալություն ինձ աջակցելու համար և ես ուրախ եմ ունենալ առաջին սինգլը իմ պատմության մասին և ոչ թե ինչ-որ անիմաստ բանի։ Հույս ունեմ այն ոգեշնչում և դրդում է։» Մարտի 17-ին երգը պաշտոնապես թողարկվում է, որից հետո նաև թողարկվում է նաև երգի մինի ալբոմ և տարբեր ռեփերների կողմից ռեմիքսներ ։
Սյուժե
Տեսահոլովակի սկզբում Իգին քայլում է մի ամայի ճանապարհով, որի ընթացքում ցուցադրվում են նաև վառվող կոշիկների և անիվների կադրեր։ Հաջորդ կադրում նա կանգնած է այդ կրակների առջև, իսկ մյուսում մի քանի պարուհիների հետ մեքենայի առջև։ Այնուհետև նա վարում է հեծանիվ, որից հետո իր երկու ընկերների հետ նա հայտնվում է մի բարում։ Այդ բարի հաճախորդներից մեկի համար պարելու ժամանակ նա գողանում է նրա մեքենայի բանալիների և ընկերների հետ դուրս փախչում։ Հաջորդ կադրում նա և ընկերները մեքենայով փախչում են, որի ընթացքում Իգին կանգնած է մեքենայի մեջ և վերև է պարզում մի բարակ շորի կտոր։ Վարելով մեքենան մի ամբողջ ցերեկ և գիշեր, առավոտյան նրանք հասնում են Հոլիվուդ, որտեղ Իգին դուրս գալով մեքենայից սկսում է միայնակ քայլել մայթով։
Արոր (հանդես)
«Արոր», գրական, հասարակական-քաղաքական, գիտական միամսյա հանդես։ Լույս է տեսել 1910-1913 թվականներին Թիֆլիսում։ Խմբագիր-հրատարակիչ՝ Համբարձում Առաքելյան։ Ծանոթացրել է ազգային գրականությանը, հայագիտական ուսումնասիրություններին, համաշխարհային գրականության լավագույն երկերին, նպաստել երիտասարդ ու շնորհալի գրական և գիտական ուժերի հրապարակ գալուն։
Work (երգ, Իգի Ազալիա)
Արտաքին հղումներ
Կատեգորիա:Սինգլներ Կատեգորիա:2013 սինգլներ Կատեգորիա:Իգի Ազալիայի երգեր Կատեգորիա:2013 երգեր
Արոր (հանդես)
Պատմություն
1910-1911 թվականներին առանձին թերթոնով հրատարակվել է Վիկտոր Հյուգոյի «Իննսուներեքը» վեպը։ Բանասիրական, լեզվաբանական, պատմագիտական նյութեր են տպագրել Ստեփան Մալխասյանը, Դ. Անանունը, Հարություն Սուրխաթյանը, Պ. Թումանյանը, գիտնականներից՝ Նիկողայոս Մառը, Յուրի Վեսելովսկին և ուրիշներ։
Արժեքավոր են Ալեքսանդր Սարուխանի «Օսմանեան հայերի ազգային Սահմանադրութիւնը» (28 առանձին և միացյալ համարներում) աշխատությունը, Միքայել Նաթանյանի «Արփիար Արփիարեան», Խաչիկ Սամուելյանի «Եկեղեցական-պետական յարաբերութիւնները հին Հայաստանում» ուսումնասիրությունները։
Տպագրվել են Կառլ Ֆրիդրիխ Լեհման-Հաուպտի «Հայաստանն առաջ և հիմա» աշխատությունը, Իլյա Մեչնիկովի, Հերման Հելմհոլցի գիտական հոդվածները։
«Հայկական կյանք» բաժնում «Արորը» հետևողականորեն լուսաբանել է արևելահայ ու արևմտահայ հասարակական կյանքը, անդրադարձել Ռուսաստանում և աշխարհում տեղի ունեցող քաղաքական իրադարձություններին։
Կատեգորիա:Վրաստանի հայկական հանդեսներ
549
Մահեր
Կատեգորիա:549 Կատեգորիա:Տարեթվեր
Յախշիբեկ Մնացականյան
Յախշիբեկ Հմայակի Մնացականյան, հայ մանկավարժ։ Հայրենական մեծ պատերազմի մասնակից։
Կենսագրություն
Յախշիբեկ Մնացականյանը ծնվել է 1912 թվականին, Արարատի շրջանի Արարատ գյուղում։ 1930 թվականին ավարտել է Երևանի Մյասնիկյանի անվան մանկավարժական թեքումով միջնակարգ դպրոցը։ 1930-1931 թվականներին աշխատել է Նախիջևանի ԻԽՍՀ Օրդուբադի շրջանի Ֆառակա և Բիստ գյուղերի 7-ամյա դպրոցներում որպես հայոց լեզվի ուսուցիչ։ 1931-1932 թվականներին դասավանդել է Երևանի Մաքսիմ Գորկու անվան միջնակարգ դպրոցում։ Այնուհետև աշխատել է Հրազդանի շրջանի դպրոցներում։ 1940 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը ։
1941 թվականի սեպտեմբերին Մնացականյանը զորակոչվել է կարմիր բանակ և շուրջ 150 օր մասնակցել Սևաստոպոլի հերոսական պաշտպանությանը։ Բազմիցս ձեռնամարտի է բռնվել ֆաշիստների հետ և 1942 թվականի հունիսի 11-ին, գիշերը, ծանր վիրավորվել է։ Բուժվելուց հետո, որպես հաշմանդամ, զորացրվել է բանակից։ Իր մարտական և աշխատանքային ծառայությունների համար Մնացականյանը պարգևատրվել է «Պատվո նշան» շքանշանով, «Սևաստոպոլի պաշտպանության համար», «Աշխատանքային արիության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», Լենինի ծննդյան 100-ամյակի և ուրիշ մեդալներով ։
1942 թվականից Մնացականյանը հայոց լեզու և գրականություն է դասավանդել Երևանի դպրոցներում։ Երկար տարիներ ղեկավարել է Րաֆֆու անվան միջնակարգ դպրոցը ։
Կուրյանովո (գյուղ, Տյոմկինսկի շրջան)
Կուրյանովո (Курьяново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Բելորուս-Ալեկսանդրովկա
Բելորուս-Ալեկսանդրովկա (Белорус-Александровка, Белорус-Александровка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 109 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Մեդվեժիե Ուշկո (գյուղ, Վիննիցայի շրջան)
Մեդվեժիե Ուշկո (Медвеже Вушко), գյուղ Ուկրաինայի Վիննիցայի մարզի Վիննիցայի շրջանում։
Արտաքին հղումներ
Կատեգորիա:Ուկրաինայի Վիննիցայի մարզի Վիննիցայի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (307601-307700)
Աստերոիդների ցանկ (307501-307600) * Աստերոիդների ցանկ * Աստերոիդների ցանկ (307701-307800)
Նանսենի անվան այգի (Երևան)
Նանսենի անվան այգի, գտնվում է Երևանի Նոր Նորք համայնքի առաջին զանգվածում՝ Ֆրիտյոֆ Նանսենի փողոցում ։
Նաեւ Նանսենի այգում է գտնվում Սուրբ Աստվածածին եկեղեցին (թանգարանը և եկեղեցին կառուցվել են ՀՀ վաստակավոր բժիշկներ Կառլեն և Սառա Եսայանների հովանավորությամբ).
Այգում գտնվում են քանդակներ`
(2666) Գրամե
(2666) Գրամե (Gramme), աստերոիդ աստերոիդների հիմնական գոտում։ Հայտնաբերվել է 1951 թվականի հոկտեմբերի 8-ին Սիլվեն Արենի կողմից Ուքլում ։
Միջին հեռավորությունը Արեգակից կազմում է 3,185053 ա. մ., առավելագույնը մոտենում է 2,488 ա. մ. հեռավորության վրա և հեռանում 3,8821 ա. մ. ։ Արեգակի շուրջ մեկ ամբողջական պտույտ է կատարում 2076,22 երկրային օրվա ընթացքում, իր ուղեծրով շարժվելով միջինում 0,173392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,39° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Սիլվեն Արենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նիժանկովիչի
Նիժանկովիչի (Нижанковичі), քաղաքատիպ ավան Ուկրաինայի Լվովի մարզի Ստարիյ Սամբորի շրջանում։ Հիմնադրվել է 1408 թվականին։
2001 թվականի տվյալներով Նիժանկովիչի քաղաքատիպ ավանում բնակվում էր 1 879 մարդ։ Բնակավայրը զբաղեցնում է 2,07 կմ² տարածք։ Բնակչության խտությունը կազմում էր 907,73 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1408 թվականին հիմնադրված բնակավայրեր
Սուրբ Սարգիս եկեղեցի (Շահումյան, Մառնեուլի շրջան)
Սուրբ Սարգիս մատուռ, հայկական առաքելական եկեղեցի Վրաստանի Մառնեուլի շրջանի Շահումյան քաղաքում, որը կառուցվել է 18-րդ դարի վերջ կամ 19-րդ դարի սկիզբ։ Գտնվում է՝ Շահումյան (քաղաք, Մառնեուլի շրջան)ից 1կմ հարավ-արևելք ծովի մակերևույթից 745 մետր բարձրության վրա։
Այն մեծահռչակ ուխտատեղի է համարվում։
Ճարտարապետություն
Մատուռը կառուցված է թաղակապ հորինվածքով, անմշակ քարով և կրաշաղախով պարզ շինություն, ունի մեկ մուտք՝ արևմուտքի կողմից, ունի կիսաբոլորակ խորան։ Մատուռի արտաքին չափերն են՝ 6,80x4,42 մ ։ Կառուցման ստույգ ժամանակը հայտնի չէ, բայց որոշ կառուցողական առանձնահատկությունների այն կարելի է թվագրել 18-րդ դարի վերջ կամ 19-րդ դարի սկիզբ։
Սուրճ ֆրապե
Սուրճ ֆրապե (frappé), կաթի փրփուրով ծածկված հունական խմիչք։ Այն ծագել է Հունաստանում, ավելի հայտնի է Կիպրոսում և Հունաստանում։
Խմիչքն առավել շատ հայտնի է ֆրանսիական անունով` frappé։ Այն կապված է Ամերիկյան «Գրանիտա» խմիչքի տարատեսակների հետ ։
Խմիչքի ստեղծման պատմություն
1957 թ. Սալոնիկ քաղաքում կազմակերպված Միջազգային վաճառաշուկայի ընթացքում Nestlé ընկերության համանախագահ Յանիս Դրիտսասը ներկայացրեց նոր շոկոլադե խմիչք, որը կարելի էր պատրաստել շատ արագ՝ օգտագործելով կաթ։ Դիմիտրիոս Վակոնդիոսը, ցանկանալով ընդմիջման ժամանակ պատրաստել լուծվող սուրճ, բայց չկարողանալով գտնել տաք ջուր, որոշեց պատրաստել սառը ջրով։ Նա այն պատրաստել է շաքարով և ջրով։ Եվ նա առաջին անգամ պատմության մեջ ստացավ «фраппе» սուրճը։
Խմիչքի պատրաստումը
Ֆրապե սուրճը պատրաստվում է հարիչով՝ ավելացնելով մեկ կամ երկու բաժին սուրճ, շաքարավազ և մի փոքր քանակությամբ ջուր։ Ֆրապեն կարելի է պատրաստել նաև տարբեր լիկյորներով, շոկոլադով և պաղպաղակով։
Ծանոթագրություններ
Կատեգորիա:Հունական հայտնագործություններ
Իրի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 43 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
567
Մահեր
Կատեգորիա:567 Կատեգորիա:Տարեթվեր
Օրեշեկ
Օրեշեկ (Oreshka / Oreshkë; Орешек / Orešek), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտավեց համայնքի կազմում։ Տեղակայված է Գորա պատմական նահանգի՝ Ալբանիային պատկանող տարածքում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Օրեշեկից բացի բնակվում են նաև Բորյեում, Պակիշայում, Կոշարիշտեում, Ցերնոլևոյում, Օրգոստայում, Շիշտևացում և Զապոդում ։
Օրեշեկ գյուղին առավել մոտ տեղակայված բնակավայրերն են գորական Ցերնոլևո ու Բորյե ու ալբանական Կոլովոզ գյուղերը։ Ցերնոլևոն տեղակայված է Օրեշեկից դեպի հյուսիս-արևմուտք, Կլովոզը՝ դեպի հարավ-արևմուտք, իսկ Բորյե գյուղը գտնվում է Օրեշեկից արևելք։
Պատմություն
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Օրեշեկ բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Օրեշեկ է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 30 տուն ։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Օրեշեկ գյուղում կար շուրջ 40 տուն ։
Գրամ
ՍԻ համակարգում զանգվածի հիմնական միավորը՝ կիլոգրամը (կգ), հավասար է 1000 գ-ի և 0,2 % ճշտությամբ համապատասխանում է 1 դմ³ քիմիապես մաքուր (թորած) ջրի զանգվածին (մոտ 4 °C-ում)։ ՍԻ համակարգի հիմնական 7 միավորներից մեկն է։
Առավել հաճախ օգտագործվում են գրամի բազմապատիկ միավորներ՝
Առավել հաճախ օգտագործվող կրճատ միավորներ՝
Ծանոթագրություններ
Կատեգորիա:Զանգվածի միավորներ
551
Մահեր
Կատեգորիա:551 Կատեգորիա:Տարեթվեր
Բելուշյա Գուբա
Բելուշյա Գուբա (Белушья Губа), քաղաքատիպ ավան Ռուսաստանի Արխանգելսկի մարզի Նովայա Զեմլյայի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 1972 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1897 թվականին հիմնադրված բնակավայրեր Կատեգորիա:Ռուսաստանի Արխանգելսկի մարզի Նովայա Զեմլյայի քաղաքային օկրուգի բնակավայրեր
Կապուտջիղ ՀԸ
Կապուտջիղ, հայկական մասնավոր մարզային հեռուստաընկերություն։ Հիմնվել է 1996 թվականին Քաջարան քաղաքում և գործում է որպես կաբելային հեռուստաընկերություն՝ մոտ 8․000 բաժանորդով։ Հեռուստաալիքը ներկայացնում է տեղեկատվական, երաժշտական, սպորտային, ժամանցային հաղորդումներ։ Ընկերության հիմնադիր և գործադիր տնօրենն է Աշոտ Մարտիրոսյանը ։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Հայաստանի հեռուստաալիքներ Կատեգորիա:Հայալեզու հեռուստաալիքներ
Կվաշխիեթի
Կվաշխիեթի (კვაშხიეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում ։
Դիրք
Գտնվում է ծովի մակարդակից 960 մետր բարձրության վրա։ Շրջկենտրոն Օնից հեռու է 9 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
Շշուկներ և ճիչեր
Շշուկներ և ճիչեր (շվեդերեն՝ Viskningar och rop, անգլերեն՝ Cries and Whispers), շվեդ աշխարհահռչակ կինոռեժիսոր Ինգմար Բերգմանի ֆիլմը՝ նկարահանված 1972 թվականին։ Գլխավոր դերակատարներն են Լիվ Ուլմանը, Ինգրիդ Թուլինը, Հարիեթ Անդերսոնը և Կարի Սյուլվանը։ Ֆիլմը արժանացել է քննադատների բարձր գնահատակններին և բազմաթիվ մրցանակաների։ Այն առաջադրվել է 5 Օսկար մրցանակի՝ այդ թվում նաև, որպես լավագույն ֆիլմ, որը բացառիկ երևույթ է օտարլեզու կինոների համար։ Մի քանի անհաջող կինոնկարներից հետո "Շշուկներ և ճիչերը" իրական հաջողություն էր Բերգմանի համար։ Ֆիլմի գլխավոր թեման մարդկային խորը հոգեբանական ապրումներն են։
Սյուժե
"Շշուկներ և ճիչեր" ֆիլմը պատմում է երեք քույրերի՝ Ագնեսի, Մարիայի և Կարինի և նրանց տնային ծառայող Աննայի կյանքից մի քանի դրվագների մասին։ Դեպքերը տեղի են ունենում 19-րդ դարում, գեղեցիկ մի դղյակում, որտեղ ամեն ինչ կահավորված է կարմիր և սպիտակ գույներով։ Ագնեսը հիվանդ է քաղցկեղով և արդեն գտնվում է մահվան շեմին։ Նրա քույրերը՝ Մարիան և Կարինը, վերադարձել են հայրենի տուն, որպեսզի լինեն հիվանդ քրոջ կողքին։ Երեք քույրերը երբեք մտերիմ չեն եղել և Ագնեսը ցանկանում է, որպեսզի իր վերջին օրերին հարթվեն նրանց միջև եղած խնդիրները։ Նա իր քույրերին խնդրում է իր հետ սիրալիր վարվել, քանի որ երիտասարդ ժամանակ միշտ արժանացել է նրանց անտարբեր վերաբերմունքին։ Քույրերը մտերմանում են, սակայն դա շատ կարճ է տևում։ Տնային աշխատող Աննան, ով իր հերթին կորցրել է իր փոքր դստերը, Ագնեսին տալիս է իր ամբողջ սերն ու քնքշանքը։ Աննան խորը հավատացյալ է, և նույնիսկ նրանց քաղաքի քահանան ակնարկում է, որ Աննան իրենից ավել է հավատում Աստծուն։ Ֆիլմը հիմնված է հիմնականում գլխավոր հերոսների հիշողությունների վրա։ Աննան հիշում է իր դստեր մա̕հը և ամեն առավոտ աղոթում է Աստծուն։ Մարիան հիշում է, թե ինչպես է ավելի վաղ տարիքում իր ամուսնուն դավաճանել ընտանեկան բժշկի հետ։ Կարինը մտաբերում է տարբեր դրվագներ իր և իր ամուսնու ամուսնական բարդ կյանքից։ Մարիան և Կարինը չեն սիրում իրենց ամուսիններին։ Ագնեսը մահանում է սուր ցավերի նոպայից հետո։ Քույրերը սկսում են զբաղվել թաղման արարողություններով։ Մարիան ցանկանում է էմոցիոնալ կապ հաստատել Կարինի հետ, սակայն վերջինը միշտ նրան կոպտում է։ Վերջում երկու քույրերը իրար ասում են իրենց հոգում կուտակվածը և որոշ ժամանակով մտերմանում են, սակայն դա նույնպես երկար չի տևում։ Ֆիլմի վերջում Աննան կարդում է Ագնեսի օրագիրը։ Նա պատմում է իր կյանքի ամենաուրախ օրվա մասին, երբ իր քույրերի հ̕ետ բարձր տրամադրությամբ զբոսնում է այգում, այնուհետև նստում է ճոճանակի վրա։ Նա շնորհակալություն է հայտնում այդ կատարյալ երջանկության համար և հարցնում է, թե արդյոք դրան արժանակի է, թե ոչ։
Երաժշտությունը
Ֆիլմում օգտագործվել է Ֆրեդերիկ Շոպենի օպուս 17/4 մազուրկան՝ Կաբի Լարատեյի կատարմամբ և Յոհան Սեբաստիան Բախի թավջութակի 5-րդ սյուիտի սարաբանդան՝ Պիեռ Ֆուռնիեի կատարմամբ։
Կարծիքներ և քննադատություններ
"Շշուկներ և ճիչեր" ֆիլմը արժանացել է քննադատների ամենաբարձր գնահատականներին։ Մասնագետները ֆիլմում գնահատում են Բերգմանի մարդկանց հոգեկան ներաշխարհ թափանցելու տաղանդը։ Ֆիլմը համարվում է խորը էմոցիոնալ ապրումներ արտահայտող գլուխգործոց։
Եվ Բերգմանը, և գլխավոր դերասանները արժանացել են տարբեր կինոմրցանակների։ Ֆիլմը Կաննի կինոփառատոնի ֆավորիտներից էր։ Այն առաջադրվել է նաև 5 "Օսկար" մրցանակի։
Կատեգորիա:Ինգմար Բերգմանի ֆիլմեր Կատեգորիա:1972 ֆիլմեր Կատեգորիա:Շվեդերեն ֆիլմեր
Կուրյատմասովո
Կուրյատմասովո (Курятмасово, Ҡоръятмаҫ), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 632 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Լիվարո (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
524
Մահեր
Կատեգորիա:524 Կատեգորիա:Տարեթվեր
Էրիկ Հարությունյան
Էրիկ Երվանդի Հարությունյան, հայ կոմպոզիտոր։
Կենսագրություն
Ավարտել է Թբիլիսիի կոնսերվատորիան (1957, դասատուներ՝ Սարգիս Բարխուդարյան, Ա. Բալանչիվաձե)։ 1968 թվականից դասավանդել է Երևանի պետական կոնսերվատորիայում։
Ծանոթագրություններ
Կատեգորիա:Հայ կոմպոզիտորներ Կատեգորիա:Կոմպոզիտորներ այբբենական կարգով
Էրմետե Նովելլի
Էրմետե Նովելլի (Ermete Novelli, ), իտալացի թատերական և կինոդերասան, թատերագիր։
Կենսագրություն
Ծնվել է հուշարարի ընտանիքում։ Տասը տարեկանից թատրոնում աշխատել է զգեստարար, բուտաֆոր, եղել դերասան շրջիկ թատերախմբերում։
1884 թվականից ստեղծել է սեփական թատերախումբ, որը ղեկավարել է մինչև կյանքի վերջը։
1900 թվականին ֆրանսիական «Կոմեդի Ֆրանսեզի» նմանությամբ Հռոմում հիմնել է «Cosa di Goldoni» թատրոնը։ Բեմականացրել է Էմիլ Գաբորիոյի «Monsieur Lecoq» նորավեպը, ինչպես նաև գրել է, այդ թվում՝ համահեղինակությամբ, մի քանի կատակերգություն և մոնոներկայացումների մի ամբողջ շարք։
Սկզբնական շրջանում խաղացել է առավելապես կատակերգական դերեր Գոլդոնիի պիեսներում, հետագայում ստեղծել նաև դրամատիկական և խարակտերային կերպարներ՝ Կուզովկին (Ի. Տուրգենևի «Գիշերօթիկը»), Շայլոկ (Շեքսպիրի «Վենետիկի վաճառականը»), Ներոն (Պ. Կոսսայի «Ներոն»), Կորրադո (Ջակոմետտիի «Ոճրագործի ընտանիքը»), Քին (Ա. Դյումա–հոր «Հանճար և անառակություն»)։
Իր թատերախմբով ելույթներ է ունեցել Եվրոպայի գրեթե բոլոր երկրներում, ինչպես նաև Լատինական Ամերիկայում։ 1902 թվականին վերադարձել է հարազատ բնակավայր և գրել «Foglietti sparsi narranti la mia vita» ինքնակենսագրականը։
Կյանքի վերջին տարիներին նկարահանվել է մի շարք համր ֆիլմերում ։ Մահացել է բեմի վրա՝ ներկայացման պահին։
Նովելլիի աշակերտն է եղել Վահրամ Փափազյանը։
2002 թվականին Իտալիայում հիմնվել է Էրմետե Նովելլիի անվան մրցանակ, որը շնորհվում է դերասանական նվաճումների համար։
Գրականություն
Կատեգորիա:Իտալացի դերասաններ Կատեգորիա:Իտալացի դրամատուրգներ Կատեգորիա:Թատրոնի դերասաններ
I Wanna Be Your Slave
I Wanna Be Your Slave (թարգմ․՝ «Ես ուզում եմ լինել քո ստրուկը»), իտալական Måneskin ռոք խմբի երգը Teatro d'ira: Vol. I ստուդիական ալբոմից։ Թողարկվել է 2021 թվականի մարտի 19-ին Sony ընկերության կողմից։ Նախքան որպես սինգլ թողարկվելը երգն զբաղեցրել է առաջին տասը հորիզոնականները Եվրոպայի հիթ-շքերթներում, ներառյալ առաջին հորիզոնականները Ֆինլանդիայում և Սլովակիայում, և հայտնի դարձել Spotify հիթ-շքերթներում։ Խմբի առաջին երգն է, որը ներառվել է սինգլների բրիտանական հիթ-շքերթի լավագույն հնգյակում և երկրորդը, որը ներառվել է Billboard համաշխարհային հիթ-շքերթում, բացի ամերիկյանից։
2021 թվականի հուլիսի 16-ին երգը պաշտոնապես թողարկվել է իտալական ռադիոկայաններում՝ որպես «Teatro d'ira: Vol. I» ալբոմի երրորդ սինգլ ։ Ամերիկացի փանք-ռոք երգիչ Իգի Փոփի մասնակցությամբ դուետային տարբերակը թողարկվել է 2021 թվականի օգոստոսի 6-ին ։
Երգի մասին
Երգը պատմում է սիրո երկակիության և հարաբերությունների մասին ։
Երաժշտական տեսահոլովակ
2021 թվականի հուլիսի 5-ին խումբը հայտարարել է պաշտոնական տեսահոլովակի մասին, որը թողարկվել է նրանց YouTube էջում 2021 թվականի հուլիսի 15-ին ։ Տեսահոլովակի ռեժիսորը եղել է Սիմոնա Բոզզելին, իսկ պրոդյուսերը՝ Think|Cattleya-ն ։ Դրանում ներկայացված է «վոյայերիստական հանգույց», որտեղ «արգելված ցանկությունները զուգակցվում են զոհի հետ» ։
Հաջողություն
«Եվրատեսիլ-2021» մրցույթում խմբի հաղթանակից հետո «I Wanna Be Your Slave» երգը վիրուսային դարձավ ամենշաբաթյա չարթերում և Spotify-ի չարթերում, մասամբ նրանց կենդանի ելույթի շնորհիվ, որը ձայնագրվել է Acquapendente ստուդիայում, որտեղ խումբը ձայնագրել է իր «Teatro d'ira: Vol. I» ալբոմը «Wiwi Jam At Home»-ի համար, որը կազմակերպել է Wiwiblogg-ը  ։ Երգը գերազանցել է խմբի նախորդ «Zitti e buoni» սինգլին, այսպիսով, Måneskin խմբին դարձնելով «Եվրատեսիլի» առաջին հաղթողը, որի երկու երգերը մտել են բրիտանական թոփ-40 ։ 2021 թվականի հունիսի 15-ին երգը Մեծ Բրիտանիայում հասել է առաջին հորիզոնկանին և շաբաթվա կեսերին ստացել չորս հորիզոնականներ սինգլների հիթ-շքերթում ՝ դառնալով խմբի առաջին երգը, որը հասել է Մեծ Բրիտանիայի թոփ-10 ։ Հաջորդ շաբաթ զբաղեցրել է 6-րդ տեղը ։ Հետագայում հայտնվել է թոփ-5-ում ։
Երգը զբաղեցրել է առաջին հորիզոնականը Ֆինլանդիայում և Սլովակիայում, ինչպես նաև ներառվել է լավագույն տասնյակում խմբի հայրենի Իտալիայում, ինչպես նաև Ավստրիայում, Չեխիայում, Դանիայում, Գերմանիայում, Հունաստանում, Իռլանդիայում, Լիտվայում, Նիդեռլանդներում, Նոր Զելանդիայում, Նորվեգիայում, Շվեդիայում և Շվեյցարիայում։ Մինչև 2021 թվականի հունիսի 15-ին երգը Մեծ Բրիտանիայում հեռարձակվել է 5,8 միլիոն անգամ ինչպես աուդիո, այնպես էլ վիդեո տարբերակով, և ավելի քան 61 միլիոն անգամ Spotify-ում ։ Հունիսի 21-ին երգը դարձել է խմբի երկրորդ երգը, որը ներառվել է Billboard-ի թոփ-10-ում, բացի ԱՄՆ-ից ։ Այն գլխավորել Է 2021 թվականի հունիսի 26-ին ԱՄՆ-ում հարդ-ռոք երգերի հիթ-շքերթը ։
Երգը հաստատվել է որպես եռակի պլատինե Իտալիայում, պլատինե Ավստրիայում, Հունաստանում և Լեհաստանում, ինչպես նաև ոսկե՝ Ավստրալիայում, Դանիայում, Գերմանիայում, Պորտուգալիայում, Իսպանիայում և Միացյալ Թագավորությունում ։
Ծանոթագրություններ
Կատեգորիա:2021 սինգլներ
Հայյան թայֆուն
Հայյան թայֆուն (Haiyan, 海燕, Ֆիլիպիններում հայտնի է նաև Յոլանդա անվանումով), արևադարձային ցիկլոններից «ամենաուժեղներից» մեկը, որը հայտնի է մետեոդիտարկումների ընթացքում։ Այն ծագում է առել Ֆիլիպիններում և հարևան պետություններում 2013 թվականին։ Սա 30-րդ փոթորիկն է, որը ստացել է անվանում և 30-րդ թայֆունն է ու 5-րդ սուպեր-թայֆունը 2013 թվականին թվականի խաղաղօվկիանոսյան հատվածում։ Այն բերել է բազում ավերվածություններ ֆիլիպինյան Լեյտա նահանգում և Սամար կղզում, տուժածների և մահացների թիվը բնակչության մեջ հասավ մի քանի հազարի  ։
Նախնական հաշվարկով ֆինանսական կորուստների թիվը ըստ NDRRMC-ի կազմում է նվազագույնը 237 միլիոն դոլար ։ Այդ հաշվարկը արվել է նոյեմբերի 17-ի դրությամբ, իսկ անկախ տնտեսագետների հաշվարկով այն կարող է հասնել մինչ 14 մլրդ․ դոլարի ։ Չինաստանում կորուստները կազմում են մոտ 848 մլն․ դոլար։
5700 մարդկանց մահվան թիվը պաշտոնապես հաստատվել է ։ Նույն ժամանակ Ֆիլիպինների նախագահը հայտնել է, որ դեռ պատրաստ չի գնահատել մահացածների և ավիրվածությունների քանակը, պատճառը հանդիսանում է կապի միջոցների բացակայությունը, էլեկտրաէներգիայի և տրանսպորտի խնդիրը երկրի բազմաթիվ շրջաններում ։
Մետեոպատմություն
Նոյեմբերի 2-ին ամերիկյան թայֆունների նախազգուշացման ռազմածովային կենտրոնը (Joint Typhoon Warning Center, JTWC) սկսեց համատարած ցածր ճնշտման տարածքի մոնիթորինգը, որը տեղակայված է Պոնպեյից 425 կմ դեպի հարավ-արևելք, այն հանդիսանում է Միկրոնեզիայի Ֆեդերատիվ Նահահանգներ պետության շրջանում։ Արտաքին միջավայրի տվյալների համաձայն, մոտակա 72 ժամերի ընթացքում պետք է գոյանար արևադարձային ցիկլոն ։ Ճապոնիայի մետեորոլոգիական գործակալությունը նոյեմբերի 3-ի վաղ առավոտյան դասակարգեց թայֆունը իբրև արևադարձային ճգնաժամ ։ Այնուհետ JTWC-ը տվեց նրան նույն դասակարգումը, դա տեղի ունեցավ արևադարձային փոթորկի ծանուցումից քիչ ավելի ուշ ։
Ցիկլոնի հետագա ուժգնավումը բերեց նրան, որ այն ստացավ սեփական անվանումը՝ Հայյան (海燕, հայերեն՝ «մրրկահավ»), դա տեղի ունեցավ նոյեմբերի 4-ին UTC ժամային գոտիով ժամը 0։00-ին ։ Նոյեմբերի 5-ի դրությամբ JTWC-ն նույնպես դասակարգեց այն իբրև թայֆուն, ճապոնական գործակալությունը արեց նույնը 18 ժամ անց։ Այդ նույն ժամանակ JTWC-ին հաջողվեց գրանցել քամու ուժգնությունը ցիկլոնի ներսում՝ 195 կմ/ժ, դա հանդիսանում է մեկ րոպեի ընթացքում չափման միջին արագությունը ։
Ֆիլիպիններ
Նոյեմբերի 6-ին, այն բանից հետո, երբ Հայյանը ընկավ Ֆիլիպինների պատասխանատվության գոտի, PAGASA-ին սահմանեց նոր PSWS (փոթորիկների նախազգուշացում) աստիճան, որից 4 ամենացածր մակարդակների նվազագունը տրվեց Վասայի և Մինդանա շրջաններին ։ Փոթորկի մոտենալուն համատեղ ծանուցումներ տրվեցին նաև Լուսոնում, վտանգի աստիճանը աճեց արևելյան շրջաններում ։ Նոյեմբերի 7-ի դրությամբ տրվեց առավելագույն վտանգի աստիճանը՝ PSWS #4, Բիլիրան, Արևելյան Սամար, Լեյտա, հյուսիսային Սեբու, Սամար և Արևմտյան Լեյտա շրջաններին, քամու արագությունը համապատասխանում էր սպասվածին, այն ավելի քան 185 կմ/ժ արագություն ուներ ։ Հաջորդ օրը նույն նախազգուշացումը տրվեց ևս մի քանի շրջանների, այդ թվում նաև Լուսոնի հարավային մասերում ։
Իշխանությունները մտցրեցին առավելագույն պատրաստության աստիճան ոստիկանների համար Բեկիլյան շրջանում ։ Սամար և Լեյտա մարզերում չեղարկվեցին դասընթացները դպրոցներում և սկսվեց ազգաբնակչության համատարած տարհանումը այն շրջաններից, որոնք կարող էին տուժեին սողանքների և ջրհեղեղներից ։ Որոշ մարզեր որոնք սպառնում էր թայֆունը, նախօրոք տուժել էին երկրաշարժերից ։ Նախագահը խնդրեց զինվորականներին տրամադրել ինքնաթիռներ և ուղղաթիռներ այն շրջաններին, որոնց սպառնում էր փոթորիկը։ Քանզի Հայյանը շարժվում էր բավականին արագ, PAGASA-ն տվեց երկրի 80 մարզերից 60-ին վտանգի տարբեր աստիճան ։
Վիետնամ
Նոյեմբերի 9-ին թայֆունը մոտեցավ Վիետնամին, կոնխորոշված արագությունը կազմում էր 120-130 կմ/ժ, քամու արագությունը՝ 185 կմ/ժ։ 200 հազար մարդ տարհանվել են երկրի կենտրոնական շրջաններից։ Հանրակրթական դպրոցներում դասընթացները դադարեցվել էր։ Քիչ բնակեցված առափնյա տարածքներից բնակչությանը տեղափոխեցին առավել ապահով վայրեր։ Կատարվել է 170 հազար զինծառայողների մոբիլիզացում։ Մինչ Հայյանը, կենտրոնական Վիետնամը տուժել էր Wutip և Nari թայֆուններից, բայց Հայյանը սպասվում էր նվազագույնը կրկնակի ուժեղ և ավելի ավերիչ։
Թայֆունի հասնելուն պես, արդեն իսկ, տարհանվել էր 600 հազար բնակիչ, սակայն որոշ շրջաններում թայֆունի մասին ծանուցումը տրվել էր ավելի շատ ուշ։ Չեղարկվել էին հարյուրավոր ավիաթռիչքներ։
Ֆիլիպիններ
Սուրիգաո քաղաքում (Հյուսիսային Մինդանաոյի ամենահյուսիսային մասը) 12 ժամվա ընթացքում գրանցվել է 280մմ տեղումներ ։
Առաջիններից մեկը, ով «դիմավորեց» Հայյանին Արևելյան Սամարի քաղաքապետարանն էր՝ 2013 թվականի նոյեմբերի 7-ին ժամը 20։45-ին՝ ըստ Գրինվիչի։ Նախնական տվյալներով քամու արագությունը պետք է տատանվեր 147-195 մղոն/ժամ սահմաններում  Այնուհետև Հայյանը ներխուժեց Վիսայա շրջան ։ Շատ վայրերում գրանցվեցին փոթորիկային ալիքներ։ Ըստ PAGASA-ի տվյալներով՝ Լեյտե և Սամար կղզիներում, ալիքների բարձրությունը հասնում էր 5-6 մետրի ։
NDRRMC-ն նոյեմբերի 10-ին հաստատեց զոհերի թիվը՝ 151 մարդ ։ Ընդ որում Սամարի իշխանությունները հայտնում էին 300 զոհերի մասին ։
Չնայած քամու չափազանց բարձր արագությանը` մարդկային զոհերի և ավերակների հիմնական պատճառը փոթորկային ալիքները դարձան։ Առավելապես տուժեցին Սամարի և Լեյտի արձելյան ափերը, Տակլոբան քաղաքի մի մասը և ցածր տեղակայված բնակավայրերը ։ Ֆիլիպինների ներքին գործերի նախարար Մար Ռոխասը հայտարարեց, որ պահանջվող փրկարական գործողությունները շատ բարդ են։ Ափին մոտակա մինչև 1 կմ տարածքներում գրեթե ոչ մի շինություն կանգուն չէր մնացել, որոշ մասեր ամբողջովին մնացել էին աղբի մեջ։ Ալիքների հետևանքով առաջացած ավերածությունները հավասարազոր էին ցունամիի թողած հետևանքներին ։ Լրագրողները Տակլոբան քաղաքում իրավիճակը բնութագրում էին «ապոկալիպտիկ», քաղաքը գրեթե ամբողջապես ավերվել էր ։